**Kérdések & válaszok**

A következőkben néhány gyakran felmerülő kérdésre szeretnénk választ adni. Amennyiben olyan kérdései merülnének fel, amelyekre itt nem kap választ, várjuk megkeresését[elérhetőségeink](http://www.hiteserkolcstan.hu/kapcsolat) egyikén.

 Helyi hitoktatónk neve, elérhetősége:

**Szlazsánszky Veronika**

szlazsanszky.vera@gmail.com

<http://www.hiteserkolcstan.hu/>

**Hogyan jelentkezhet gyermekem a Hit Gyülekezete által szervezett hit és erkölcstan oktatásra?**

* <http://www.hiteserkolcstan.hu/dokumentumok/szuloi_nyilatkozat_2014_15_fakultativ_is.doc>
* A fenti linken elérhető a [szülői nyilatkozat, melyben nyilatkozhat arról, hogy a Hit Gyülekezete Hit és erkölcstan oktatását veszi igénybe gyermeke számára](http://www.hiteserkolcstan.hu/dokumentumok/szuloi_nyilatkozat_2014_15_fakultativ_is.doc)
* A fenti dokumentumot kitöltés után az iskola igazgatójának kell eljuttatni. Ezt akár postai úton, akár személyesen – gyermekén keresztül – is megteheti.

**Mi változott 2013. szeptember 1-től a közoktatásban?**

* az új közoktatási törvény értelmében minden állami fenntartású általános iskolában heti egy órában az erkölcstan tantárgy kötelező jelleggel bevezetésre került
* minden 1. és 5. osztályban, felmenő rendszerben
* a kötelező erkölcstan tantárgy helyett a szülőknek és a gyerekeknek lehetőségük nyílik valamely törvényesen elismert egyház hit és erkölcstan oktatását választani

**Milyen tapasztalatai vannak a Hit Gyülekezetének a Bibliaoktatásban?**

* a Hit Gyülekezete 16 éves önálló iskolafenntartói tevékenységet végez: Budapesten, Pécsen, Debrecenben, Nyíregyházán és Salgótarjánban összesen több, mint 3000 diák jár ezekbe az iskolákba
* a Hit Gyülekezete által fenntartott iskolákban a kezdetektől fogva bevezetésre került a Bibliaismeret tantárgy

**Bibliaismeret?**

* a Hit Gyülekezetének alapvető célja a Biblia bemutatása a gyerekek számára, közérthető és modern formában
* az alsó tagozatban játékos, interaktív formában ismerhetik meg a gyerekek a Biblia történeteit és szereplőit, rajzfilmek, színdarabok és kifestők segítségével
* felső tagozatban az Action Bible képregény Biblián keresztül ismerhetik meg a diákok a Biblia könyveit és kiemelkedő hőseit

**Erkölcstan?**

* az etikaoktatás a tanterv szerves része
* az óra célja olyan alapvető Bibliai fogalmak és történetek megismertetése a gyerekekkel, mint például a tízparancsolat, vagy Káin és Ábel esete, amelyek örök tanulsággal szolgálhatnak mindenki számára

**Miért ajánljuk?**

* az erkölcstan kötelező eleme lesz az órarendnek, ezen belül lehet választani valamely törvényesen elismert egyház hit és erkölcstan oktatását is
* a Hit Gyülekezete hit és erkölcstan oktatására bárki jelentkezhet, hiszen a kurzus célja a széleslátókörűség kialakítása, és a Biblia világképének bemutatása

**Hány órát jelent ez?**

* a hit és erkölcstan oktatás heti egy órában kerül megszervezésre, órarendi keretek között

**Kik tanítják?**

* A Hit Gyülekezete által alapított, mára Magyarország első legnagyobb teológiai főiskolájává növekedett, nemzetközi szinten is elismert intézményben, a Szent Pál Akadémián diplomát szerzett oktatók fogják az órákat tartani, az ország egész területén.

**Miben más a Hit Gyülekezete oktatása?**

* a Hit Gyülekezete által szervezett hit és erkölcstan oktatás célja az alapvetően Bibliaismeret tanítása, nem hittan vagy teológiai nézetek hirdetése. Az órákon nem zajlik térítő tevékenység, a kurzus egyfajta tájékozottság, széles látókörűség kialakítására törekszik, a Biblia által közvetített alapvető erkölcsi értékek bemutatásával
* modern, magas színvonalú oktatás, interaktív módszerek

**Milyen kötelezettségeket jelent?**

* Sem a szülő, sem a gyermeke számára semmilyen kötelezettséggel nem jár. Nem kell  részt venni a  gyülekezet istentiszteletein, a kurzus célja a Biblia bemutatása, amely nem hittérítést jelent.